Програма на БКИ – Прага за месец май 2013

ЛИЦА НА БЪЛГАРСКАТА ДУХОВНОСТ. Фотоизложба на Иво Хаджимишев 
7.5.2013, 18.00 часа
Галерията на БКИ-Прага, ул. „Климентска“ 6, Прага 1
Откриване на фотоизложбата „Лицата на българска духовност“. Автор на концепцията и на съвременните фотографии е художника – фотограф Иво Хаджимишев. Архивните снимки са от Националния литературен музей в София. Представени са български писатели от 19 век до наши дни. Поетът Бойко Ламбовски пише за изложбата: „Очите на тези хора са очите, през които и ние гледаме света. Те виждат през нас, но и ние виждаме през тях - занятие, пълно с тъга и ирония.“
Изложбата ще продължи до 31.05.2013 г.

БУКВИТЕ  НА БЪЛГАРИЯ – АЗБУКА НА ЕВРОПА . Проект на Международното  триенале на сценичния плакат в София
9.5.2013, 15.00 часа
Techmania Science Center, разположен в заводите „Шкода“, вход от портал V откъм улица „Борска“, Пилзен
Откриване на изложбата с плакати „Буквите на България – Азбука на Европа“. С тази изложба започва Пилзенският by-pass – проект за сътрудничество на EUNIC в Чехия и Пилзен – Европейската столица на културата за 2015 г. За град Пилзен изложбата е подготвена от Българския културен институт в Прага, ЕСК Пилзен 2015 и Europe Direct Пилзен, разположен в Techmania Science Center. Изложбата възниква във връзка с приемането на България в ЕС. Международното триенале на сценичния плакат в София беше първата институция, която по атрактивен и креативен начин опита да представи България и нейната азбука на останалите членки на ЕС. Автор на един от плакатите е и чешкия художник Ян Райлих. Едни от създателите на проекта, Божидар Икономов и Божидар Йонов представят България в изложбата.
Изложбата ще продължи до 30.06.2013 г.

ДЕНЯТ НА ЕВРОПА
10.5.2013, 15.00 - 22.00 часа
Паркът Кампа, Мала страна, Прага 1
Денят на Европа – Международен фестивал на открито, посветен на честванията на 9-ти май. Разнообразна музикална програма и презентация на държавите членки на ЕС, включително България. Организаторите на българското участие са Посолството на Република България и Българският културен институт в Прага.
На 9 май 1950 г. е направена първата стъпка към създаването на Европейския съюз. На този ден в Париж, на фона на опасността от Трета световна война френският министър на външните работи Робер Шуман прочита пред международната преса декларация, в която се призовават Франция, Германия и други европейски страни да обединят производството си на въглища и стомана като „първа стъпка към европейска федерация“. Той предлага да бъде създадена наднационална европейска институция. 
На срещата на лидерите на ЕС в Милано през 1985 г. е взето решение 9 май да се чества като „Ден на Европа“.

Честванията на 24 май – Денят на българската просвета и култура и славянската писменост са посветени на 1150 години от Великоморавската мисия на св. св. Кирил и Методий

Българският културен институт в Прага 
ИКОНИ И ИЗОБРАЖЕНИЯ НА БИБЛЕЙСКИ СЮЖЕТИ

17.5.2013, 19.30 часа
Долната галерия на БКИ-Прага, ул. „Климентска“ 6, Прага 1
Откриване на изложбата с икони на отец Добромир Димитров и библейски литографии на теоложката Ивана Нобле. Настоящата изложба показва как съвременната източна и западна традиция изобразяват светостта; в какво се различават и къде се срещат; кога са водени от канона и кога от интуицията. Изложбата е част от международната конференция „Традиции и иновации“, организирани от Евангелическия теологически факултет на Карловия университет.
Отец Добромир Димитров е свещенослужител и преподавател по църковно право теология във Великотърновския университет. Някои от представените произведения  са копия на византийски образци от епохата на 13-14 век, а други са авторски решения, изпълнени в традицията и иконописния канон на Православната църква.
Доц. Ивана Нобле е преподавателка по теология в Карловия университет в Прага. Част от действащите лица в нейните творби са Моисей, Яков, Гавраил, Дева Мария, а много от сюжетите й са посветени на самарянството и греховността.
Изложбата ще продължи до 24.05.2013 г.

24.5.2013, 18.00 часа
Галерията на БКИ-Прага, ул. „Климентска“ 6, Прага 1
Връчване на наградите от конкурса за превод на българска литература, в който се включиха студенти със специализация „Българистика“ от Карловия университет в Прага, Масариковия университет в Бърно и Университета в Пардубице. Четене на наградените текстове на чешки и на български език.
Празничен концерт на смесен хор „Сияние“. Традицията на хора започва през 1968 г. От тогава под ръководство на много изключителни диригенти концертира не само в България, но и в Румъния, Унгария, Полша, Германия, Русия, Литва, Гърция, Словакия, Холандия, Македония и др. Получил е много награди и отличия, осъществил е записи в Българско национално радио. Репертоарът на хора е богат и разнообразен. Той включва образци от световната и българска класика, църковно-славянски песнопения, фолклорни обработки, съвременни произведения, църковни песни и др.

Посолството на Република България и Българският културен институт гостуват в Кромнержиш
Програмата е част от Дните на славянската култура 2013 в град Кромнержиш
25.5.2013, 15.00 часа, Архиепископският замък, Кромнержиш
Официална среща с автора на изложбата „Български икони“ Юстиниан Тилов на закриването на изложбата. Експозицията е отворена за посетители два месеца; трийсет и шестте икони изобразяват сюжети от обредния календар на българите и светци от канона на българското Средновековие, сред които се открояват св. св. Кирил и Методий и св. Иван Рилски. 
Прожекция на български филм, посветен на Великоморавската мисия. 

Българският културен институт гостува във Всетин
Програмата на института е част от традиционния  Фестивал на духовността и писмеността в град Всетин

23.5.2013, 21.00 часа,
Лятно кино,  Долни намнести
Прожекция на българския игрален филм „Чужденецът“, режисьор Ники Илиев, 2012 г., с чешки субтитри.

27.5.2013, 16.00 часа
Кино „Ватра“, ул. „Сушилова“ 2076
[bookmark: _GoBack]Откриване на изложбата „ СЛАВЯНСКА АЗБУКА “ с беседа за учениците от средните училища. Изложбата е съставена от съвременни графични интерпретации на кирилицата и глаголицата, обединени от техниката на колажа; колажите събират в едно цяло средновековни ръкописи и други културни паметници, архивни документи, фотографии. Част от авторите на експонатите в изложбата са студенти и преподаватели в Националната художествена академия в София
Изложбата ще продължи до 14.06.2013 г.
Прожекция на български филм, посветен на Великоморавската мисия. 

30.5.2013,16.00 часа 

Галерията на Старото кметство, Хорни намнести

ИКОНИ И ИЗОБРАЖЕНИЯ НА БИБЛЕЙСКИ СЮЖЕТИ.Откриване на изложба с
икони на Отец Добромир Димитров и библейски литографии на Ивана Нобле. Настоящата изложба показва как съвременната източна и западна традиция изобразяват светостта; в какво се различават и къде се срещат; кога са водени от канона и кога от интуицията. 
Изложбата ще продължи до 11.06.2013 г. 


30.5.2013,19.00 часа
Малката зала, Дом на културата, ул. „Сваров“ 1055
БЪЛГАРСКА ВЕЧЕР. Презентация на България, прожекция на филма „По пътя на бащите изгнаници“ (Cestami vyhnaných otců), дегустация на традиционна българска кухня. Вечерта ще завърши с концерта на чешката група „Джезвица“. 

Българският културен институт гостува в Бърно
30.5. - 1. 6.2013
Философският факултет на Масариковия университет в Бърно, сграда С, пл. „Арне Новак“ 1
IV. международна конференция на тема „Преподаването на южнославянските езици и литератури в днешна Европа“, провеждаща се под патронажа на вицепрезидента на Република България Маргарита Попова и декана на Философския факултет на Масариковия университет проф. д-р Йозеф Кроба. Форума ще приветстват дипломатически представители на страните, чиито учени и преподаватели участват в научната програма.

30. 5. 2013, 18.00 часа
Моравски областен музей, Дитрихщайнски дворец, Зелното тържище, 
КОНЦЕРТ НА АНЖЕЛА ТОШЕВА. Известната българска пианистка заедно с Михаил Големинов ръководи музикалната издателска къща „Orange Factory“ в София. Богатата творческа биография на Анжела Тошева започва от началото на 90-те години, когато тя завършва доктората си по теория на камерното музициране. Оттогава до днес тя издава осем компактдиска с пиеси на множество европейски композитори. Концертира в Европа и Америка. Носител е на награди от конкурси в България, Италия, Португалия, Чехия и други държави. За гостите и участниците в конференцията Анжела Тошева ще изпълни произведения на родения в Бърно чешки композитор Леош Яначек, както и на Кл. Дебюси, Б. Барток, Д. Скарлати и др.


